Diari Oficial de la Generalitat Valenciana


Sumari del DOGV 8603, del 31-07-2019 (2019/7104)

RESOLUCIÓ de 10 de juliol de 2019, del director general de Centres i Personal Docent per la qual es modifica la llista d'aspirants que han superat les proves selectives per a ingrés en el cos de mestres, convocades per l'Ordre 12/2018, de 17 d'abril, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7104


Data del document
:   10-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 10 de juliol de 2019, del director general de Centres i Personal Docent per la qual es modifica la llista d'aspirants que han superat les proves selectives per a ingrés en el cos de mestres, convocades per l'Ordre 12/2018, de 17 d'abril, de la Conselleria d'Educació, Investigació, Cultura i Esport. [2019/7104]  
Per Resolució de 28 de maig de 2019, de la Direcció General de Centres i Personal Docent, es va estimar el recurs d'alçada presentat per Vanessa Benimeli Tur contra la baremació definitiva de mèrits de Carmen María Benavent Belda, les dues aspirants del tribunal V2 de l'especialitat de Llengua Estrangera Anglés, en el marc del procediment convocat per a ingrés en el cos de mestres per l'Ordre 12/2018, de 17 d'abril, de la Conselleria d'Educació, Investigació, Cultura i Esport.  
  
Aquesta resolució estableix que correspon modificar la puntuació obtinguda per Carmen María Benavent Belda en la baremació dels seus mèrits, de manera que la puntuació del subapartat 1.1 de l'annex del barem ha de ser 0,0000 punts i la del subapartat 1.3 de 0,3375 punts, i, conseqüentment, la puntuació total de la fase de concurs d'aquesta aspirant ha de ser 1,8375 punts.  
De conformitat amb el que disposa la base 1 de la convocatòria esmentada, per Resolució de 24 de juliol de 2018, de la Direcció General de Centres i Personal Docent, s'estableix que al tribunal V2 de l'especialitat de Llengua Estrangera Anglés li corresponien 23 places i, d'acord amb la base 9.3, en cap cas pot declarar-se que han superat el concurs oposició un nombre d'aspirants més elevat que el nombre de places convocades, i serà nul·la de ple dret qualsevol proposta que contravinga el que s'ha establit anteriorment.  
En virtut de l'exposat, resolc:  
  
Primer  
Modificar la nota final obtinguda en el seu moment per l'aspirant Carmen María Benavent Belda, que passa a ser de 4,8686 punts, d'acord amb el que preveu la base 9 de la convocatòria.  
  
Segon  
Modificar la llista d'aspirants que han superat les proves selectives en aquest tribunal, feta pública el 27 de juliol de 2018, i s'exclou d'aquesta a Carmen María Benavent Belda i s'hi inclou a Vanessa Benimeli Tur, que va obtindre una nota final de 5,2609 punts.  
  
Tercer  
Modificar la Resolució de 21 de setembre de 2018, de la Direcció General de Centres i Personal Docent (DOGV núm. 8390, de 25 de setembre), per la qual es nomenen funcionaris en pràctiques del cos de mestres els aspirants seleccionats en aquest procediment selectiu, en el sentit d'excloure d'aquest a Carmen María Benavent Belda i d'incloure-hi a Vanessa Benimeli Tur.  
  
Quart  
La senyora Vanessa Benimeli Tur, com a aspirant seleccionada, haurà de presentar en el termini d'un mes, a comptar de l'endemà a la publicació d'aquesta resolució en el Diari Oficial de la Generalitat Valenciana, la documentació que estableix la base 10 de l'ordre, i el nomenament d'aquesta com a funcionària en pràctiques quedarà condicionat al compliment dels requisits exigits en la base 2 de la convocatòria, que es verificarà mitjançant l'examen de la documentació presentada.  
  
Cinqué  
Atés que la realització del període de pràctiques forma part del procés selectiu, a l'efecte de comprovar l'aptitud per a la docència dels aspirants seleccionats, i que la durada d'aquest és de sis mesos de docència directa, la senyora Benimeli Tur haurà d'incorporar-s'hi per a durla a terme durant el pròxim curs 2019-2020. Tot això d'acord amb el que preveu la Resolució de 5 d'octubre de 2018, de la Direcció General de Centres i Personal Docent (DOGV núm. 8401, d'11 d'octubre), per la qual es regula la fase de pràctiques dels aspirants seleccionats en el procediment selectiu per a l'ingrés al cos de mestres convocat per l'Ordre 12/2018.  
  
Sisé  
Als serveis prestats per Carmen María Benavent Belda des que va ser nomenada funcionària en pràctiques procedeix aplicar-los el règim jurídic de funcionària interina, de conformitat amb el que preveu l'article 50 de la Llei 39/2015, d'1 d'octubre, del procediment administratiu comú de les administracions públiques (LPACAP).  
  
Contra aquesta resolució, que posa fi a la via administrativa, podrà interposar-se amb caràcter potestatiu recurs de reposició a la Direcció General de Centres i Personal Docent en el termini d'un mes comptat de l'endemà al de la publicació d'aquesta, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació, sense perjudici de qualsevol altre que s'estime procedent.  
  
València, 10 de juliol de 2019.- El director General de Centres i Personal Docent: José Joaquin Carrion Candel.